|  |  |
| --- | --- |
| **STRATEGIA 2020-25** |  |

Strategia:  
  
Nykytila Valtin jalkapallo on kehittynyt viimeisen kymmenen vuoden  
aikana suuresti. Pelaajamäärä on lähes kolminkertaistunut.  
Työtekijöiden määrä on kasvanut huomattavasti. Seuralla on runsas  
joukko ammattivalmentajia, jotka takaavat valmennuksen laadun.  
Seuralla on oma kenttä, jolla on tekonurmi ja huoltorakennus on Valtin  
käytössä. Seuran taloudellinen tila on erittäin hyvä. Myös  
kilpailullinen taso on noussut. Miesten ja naisten joukkueet pelaavat  
uskottavalla tasolla ja nuorten joukkueissa on yhä enemmän iskukykyä.  
Seuralla on jopa nuorten maajoukkuepelaajia.  
Nopea kasvu on kuitenkin synnyttänyt kehitystarpeita hallinnossa ja  
tukitoimissa, jotka eivät ole kokonaan pysyneet kehityksen mukana.  
Painopistealueet 2020-2025  
• laadukas valmennus  
• joukkueiden kilpailullinen menestyminen  
• riittävät ja laadukkaat harjoitusolosuhteet  
• laadukas johtaminen ja vakaa talous  
  
Valtin jalkapallo pyrkii seuraavalla 5-vuotiskaudella hallittuun  
kasvuun. Pelaajamäärissä toki pyritään vakaaseen kasvuun, esim. 50  
pelaajaa vuodessa, mutta tärkeintä on toiminnan laadullinen  
kehittäminen ja se, että hallinto ja tukitoimet kehittyvät kasvun  
mukana. Aktiivista lasten rekrytointia jatketaan jalkapallokoulujen  
sekä koulu- ja päiväkotiyhteyksien avulla.  
Laadukas valmennus  
Valtilla on useita seuran palkkaamia ammattivalmentajia. Lisäksi  
juniorijoukkueissa toimii noin 20 OTOvalmentajaa ja noin 30  
apuvalmentajaa. Oletettavasti palkattujen seuravalmentajien määrä ei  
tulevina vuosina kasva. Keskeisimmät tavoitteet tuleville vuosille  
ovat:  
• valmentajien koulutustason nostaminen  
• vähintään C-tason valmentajan takaaminen kaikille joukkueille  
• valmentajien keskinäisen yhteistyön parantaminen  
• Valtin seuravalmentajien työn systemaattinen ohjaus  
• Valtin Valmennuslinjan kotiuttaminen joukkueisiin  
  
Joukkueiden kilpailullinen menestyminen  
  
Vuonna 2018 sekä miesten että naisten joukkueet nousivat 3-divariin.  
Naiset vuonna 2019 Kakkoseen. Lähivuosien tavoitteena on näiden  
sarjapaikkojen vakiinnuttaminen ja pohjan luominen nousemiselle  
ylempiin divisiooniin jakson loppupuolella. B-poikien nousu Ykköseen  
ja  B-tyttöjen nousu SM:ään on nuorten merkittävimmät tavoitteet sekä  
näiden pelaajien onnistunut ohjaaminen edustusjoukkueisiin. Näitä  
nuoremmissa ikäluokissa tavoitteena on laadukkaan rekrytoinnin ja  
valmennuksen kautta jatkuvan kilpailukyvyn varmistaminen. Parhaan  
mahdollisen kilpailullisen tason takaamiseksi käytetään luovasti  
hyväksi IHU:a (Itä-Helsinki United) ja yhteisjoukkueita (YJ) muiden  
seurojen kanssa.  
  
Riittävät ja laadukkaat harjoitusolosuhteet  
Valtilla on käytössään oma Puotilan lämmitetty tekonurmikenttä sekä  
talvisin vuoroja Pallomyllystä, lämmitetyiltä ulkotekonurmilta ja  
koulujen saleista. Kesällä on vuoroja useilta kaupungin kentiltä.  
Harjoituspaikat ovat pääosin hyvälaatuisia. Kasvun myötä  
harjoitusvuorojen riittävyys on kuitenkin ollut kasvava ongelma,  
etenkin talviaikana. Siksi tulevina vuosina tullaan selvittämään  
mahdollisuus rakentaa oma talvihalli yhdessä muiden lähiseurojen  
kanssa. Toinen keskeinen tehtävä on Puotilan tekonurmen uudistaminen,  
johon seura on varautunut rahastoimalla varoja uuden tekonurmen  
ostoon.  
  
Laadukas johtaminen ja vakaa talous  
  
Viimeisen kymmenen vuoden ajan seuraa on johdettu systemaattisesti ja  
vakaasti. Talous on erittäin hyvällä mallilla. Seuran johtokunta ja  
sen puheenjohtaja ovat vastanneet seuran strategisesta johtamisesta ja  
yhdessä toiminnanjohtajan kanssa operatiivisesta johtamisesta.  
Suurimmat ongelmat ovat olleet toimintaa ohjaavan dokumentaation puute  
ja joukkueiden toimihenkilöiden koulutuksen vähäisyys. Vuonna 2019  
hyväksyttiin seuralle uusi toimintakäsikirja, jossa sovitaan  
toimintatavoista ja vastuista. Toimintakäsikirja tullaan tarkistamaan  
2-3 vuoden välein. Se on myös pohja joukkueiden toimihenkilöiden  
koulutuksen kehittämisessä. Tavoitteena on yhtenäinen seurakulttuuri,  
jossa kaikki ovat tietoisia yhteisistä toimintatavoista ja myös  
sitoutuvat niihin. Joukkueiden toimihenkilöiden kouluttamisessa  
käytetään hyväksi myös Palloliiton ja Olympiakomitean tarjoamaa  
koulutusta.